# Trobar la manera de

## Un diccionari visual

Les característiques dels &plasma-workspaces; disposen de molts elements per a la interfície gràfica d'usuari, comunament conegudes com a ginys. Esta guia vos presentarà els seus els noms i funcions.

### El panorama global

#### Finestres

Una finestra

Esta és la finestra de &kwrite;, un editor de text. Feu clic en la part de la finestra per a aprendre'n més quant a ell.

1. El menú Finestra

2. La barra de títol

3. Botons per a minimitzar, maximitzar o tancar la finestra

4. La barra de menús

5. La barra d'eines

6. Una àrea de text molt gran que actua com a giny central d'este programa

7. Una barra de desplaçament vertical (també hi ha una barra de desplaçament horitzontal davall del quadro de text)

8. La barra d'estat

Una altra finestra

Esta és una altra finestra, la del gestor de fitxers &dolphin;. Feu clic en la part de la finestra per a aprendre més sobre seu.

1. Un quadro que conté una llista dels Llocs en el sistema

2. Una àrea de selecció del camí de la carpeta que es mostra

3. Una icona de carpeta

4. Una icona de fitxer

5. Una icona ressaltada

6. Un menú contextual que llista les accions que es poden realitzar sobre un fitxer

7. Un control lliscant que canvia la mida de les icones mostrades

8. Més Quadros

#### Elements de la interfície gràfica d'usuari (&IGU;)

Alguns elements de la &IGU;

Esta captura de pantalla, del quadro Formats en &systemsettings;, mostra alguns elements de la &IGU;. Per a obtindre més informació, feu clic en una part de la finestra.

1. Una llista d'icones (hi ha seleccionat el segon element)

2. Una llista desplegable oberta

3. Un element en la llista desplegable que ha sigut seleccionat

4. Alguns botons més

Alguns elements més de la &IGU;

Esta captura de pantalla, del quadro Dreceres personalitzades en &systemsettings;, mostra alguns elements més de la &IGU;.

1. Una vista en arbre

2. Una casella de selecció que ha sigut seleccionada

3. Un parell de botons de selecció de valors

4. Un botó del menú

Encara més elements de la &IGU;

Esta captura de pantalla, del quadro Aplicacions predeterminades en &systemsettings;, mostra alguns elements més de la &IGU;. Per a obtindre més informació, feu clic en la part de la finestra.

1. Un quadro de llista

2. Un parell de quadros de botons d'opció

3. Un quadro de text

Alguns quadros combinats

Finalment, esta captura de pantalla, del quadro Colors en &systemsettings;, mostra cinc pestanyes

### Els ginys

Nom | Descripció | Captura de pantalla
Giny central | L'àrea principal de l'aplicació en execució. Esta podria ser el document que esteu editant en un processador de textos o el tauler d'un joc com els escacs. |
Botó | Hi podeu fer clic amb el &BER; per a realitzar una acció. |
Àrea de selecció | Mostra el camí en un sistema jeràrquic, tal com un sistema de fitxers. Feu clic damunt de qualsevol part del camí per a pujar en l'arbre des d'esta ubicació. Feu clic damunt de la fletxa a la dreta de la part del camí per a anar cap a un element secundari d'este. |
Casella de selecció | S'hi pot fer clic per a seleccionar i desseleccionar elements. Normalment s'utilitza en una llista de diverses seleccions. Els elements seleccionats solen mostrar una marca de selecció, mentre que els elements sense seleccionar tindran una casella buida. |
Selector de color | Permet seleccionar un color per a diverses finalitats, com ara canviar el color del text. Per a obtindre més informació, vegeu colors. |
Quadro combinat | Una combinació d'una llista desplegable i un quadro de text. Podeu seleccionar una opció de la llista, o escriure en el quadro de text. Alguns quadros combinats poden completar automàticament les entrades, o òbriguen la llista amb una llista d'opcions que coincidixen amb el que heu escrit. |
Menú contextual | Molts elements de la interfície d'usuari en l'entorn de treball &kde; i les aplicacions, contenen un menú contextual, el qual es pot obrir fent clic sobre alguna cosa amb el &BDR;. Este menú conté opcions i accions que usualment afectaran els elements de la interfície d'usuari on feu clic dret. |
Diàleg | Una xicoteta finestra que apareix damunt d'una finestra d'aplicació més gran. Pot contindre un missatge d'avís, o el quadro de configuració, entre d'altres. |
Llista desplegable | Proporciona una llista d'elements, des de la qual en podreu seleccionar un. |
Icona | Una representació gràfica d'alguna cosa, com un fitxer o una acció. En general, però no sempre, també conté un text descriptiu, siga davall o a la dreta de la icona. |
Llista d'icones | Proporciona una llista d'elements representats per una icona i una descripció. Se sol utilitzar en el quadro esquerre dels quadros de configuració per a permetre la selecció de diferents tipus de categories de configuració. |
Quadro de llista | És una llista d'elements que normalment permet seleccionar múltiples elements. Per a seleccionar un grup d'elements contigus, premeu la tecla &Maj; i feu clic en el primer i últim element. Per a seleccionar múltiples elements no contigus, premeu la tecla &Ctrl; i seleccioneu els elements desitjats. |
Menú | Una llista de les seleccions, que usualment realitzen una acció, establixen una opció, o òbriguen una finestra. Es poden obrir des de la barra de menús o els botons del menú. |
Barra de menús | Es troba en la part superior de quasi totes les finestres i proporciona accés a totes les funcions de l'aplicació en execució. Per a obtindre més informació, vegeu menus. |
Botó del menú | Un tipus especial de botó que obri un menú. |
Quadro o barra lateral o vista d'eina | Es troba sobre els costats o a la part inferior del giny central i permeten realitzar moltes tasques diferents en una aplicació. Un editor de text pot proporcionar una llista dels documents oberts, mentre que un processador de textos podria permetre seleccionar una imatge predissenyada. |
Barra de progrés | Una xicoteta barra que indica que s'està realitzant una operació de llarga duració. La barra pot indicar la quantitat que s'ha completat de l'operació, o senzillament pot anar arrere i avant per a indicar que l'operació està en curs. |
Botó d'opció | S'utilitzen en una llista d'opcions, i només permeten que se seleccione una de les opcions en la llista. |
Barra de desplaçament | Permet navegar per un document. |
Control lliscant | Permet seleccionar un valor numèric movent una xicoteta barra horitzontal o vertical a través d'una línia. |
Botó de selecció de valors | Permet seleccionar un valor numèric, siga utilitzant les fletxes amunt i avall a la dreta del quadro per a augmentar o disminuir el valor, respectivament, o escrivint el valor dins del quadro de text. |
Barra d'estat | Es troba en la part inferior de moltes aplicacions i mostra la informació sobre el que està fent actualment l'aplicació. Per exemple, un navegador web pot indicar el progrés de la càrrega d'una pàgina web, mentre que un processador de textos pot mostrar el nombre actual de paraules. |
Pestanya | Apareix a la part superior de la superfície d'una finestra, i permet que l'àrea de la finestra siga canviada a una varietat de seleccions diferents. |
Àrea de text | Permet escriure una gran quantitat de text, normalment múltiples línies o paràgrafs. A diferència d'un quadro de text, en prémer &Intro; resultarà en un salt de línia. |
Quadro de text | Una entrada de text d'una sola línia que permet escriure una xicoteta quantitat de text. En general, en prémer &Intro; es realitzarà la mateixa acció que fent clic en el botó D'acord. |
Barra de títol | Es troba en la part superior de cada finestra. Conté el nom de l'aplicació i normalment informació sobre el que fa, com el títol de la pàgina web que esteu veent en un navegador web o el nom del fitxer d'un document obert en un processador de textos. |
Barra d'eines | Es troba prop de la part superior de moltes aplicacions, en general directament davall la barra de menús. Oferix accés a moltes funcions comunes de l'aplicació en execució, com Guarda o Imprimix. |
Vista en arbre | Una vista en arbre permet seleccionar des d'una llista jeràrquica d'opcions. Es pot plegar una secció o categoria de la vista en arbre, en este cas no apareixeran les opcions davall seu i la fletxa a l'esquerra del títol apuntarà cap a la dreta, cap al títol. També es pot desplegar, en este cas es mostraran diverses opcions per davall seu, i la fletxa a l'esquerra del títol estarà apuntant cap avall, cap a les opcions. Per a desplegar una part de la vista en arbre, feu clic en la fletxa situada a l'esquerra del títol de la secció que vulgueu desplegar, feu doble clic damunt del títol, o seleccioneu el títol amb les tecles de fletxa del teclat i premeu la tecla &Intro; o +. Per a minimitzar una part de la vista en arbre, també podeu fer clic en la fletxa, feu doble clic damunt del títol o premeu la tecla &Intro; o -. |

## Menús comuns

Moltes aplicacions &kde; inclouen estos menús. No obstant açò, la majoria de les aplicacions tindran més entrades en el menú de les que figuren ací, i altres poden faltar.

Una barra de menús Una barra de menús

La barra de menús a &gwenview;.

Algunes aplicacions, com &dolphin;, no mostren una barra de menús predeterminada. La podeu mostrar prement &Ctrl;M. També es pot utilitzar per a ocultar-la barra en les aplicacions que admeten fer-ho.

### El menú Fitxer

El menú Fitxer permet realitzar operacions sobre els fitxers oberts i tindre accés a tasques comunes en les aplicacions.

Els elements comuns en el menú inclouen:

&Ctrl;N Fitxer Nou

- Crea un fitxer nou.

Fitxer Finestra nova

- Obri una finestra nova.

&Ctrl;O Fitxer Obri...

- Obri un fitxer existent.

&Ctrl;S Fitxer Guarda

- Guarda el fitxer. Si el fitxer ja existix, serà sobreescrit.

Fitxer Anomena i guarda...

- Guarda el fitxer amb un nom nou.

Fitxer Guarda-ho tot

- Guarda tots els fitxers oberts.

F5 Fitxer Torna a carregar

- Torna a carregar el fitxer actual.

Fitxer Actualitza-ho tot

- Torna a carregar tots els fitxers oberts.

&Ctrl;P Fitxer Imprimix...

- Imprimix el fitxer. Utilitzeu Imprimix a un fitxer (PDF) per a generar un fitxer &PDF; o seleccioneu un interval de pàgines que voleu imprimir a un fitxer &PDF; nou.

&Ctrl;W Fitxer Tanca

- Tanca el fitxer actual.

Fitxer Tanca-ho tot

- Tanca tots els fitxers oberts.

&Ctrl;Q Fitxer Ix

- Ix de programa.

### El menú Edita

El menú Edita permet modificar el fitxer actualment obert.

&Ctrl;Z Edita Desfés

- Desfà l'última acció realitzada sobre el fitxer.

&Ctrl;&Maj;Z Edita Refés

- Refà l'última acció realitzada sobre el fitxer.

&Ctrl;X Edita Retalla

- Elimina la porció seleccionada del fitxer, si n'hi ha, i col·loca una còpia en el porta-retalls.

&Ctrl;C Edita Copia

- Col·loca una còpia de la part seleccionada del fitxer, si n'hi ha, en el porta-retalls.

&Ctrl;V Edita Apega

- Copia el primer element al porta-retalls a la ubicació actual en el fitxer, si n'hi ha.

&Ctrl;A Edita Selecciona-ho tot

- Selecciona tot el contingut del fitxer actualment obert.

&Ctrl;F Edita Busca...

- Permet buscar un text en el fitxer actualment obert.

&Ctrl;R Edita Substituïx...

- Permet buscar un text en el fitxer obert i el substituïx per algun altre.

F3 Edita Busca la següent

- Va fins a la següent coincidència de l'última operació de busca.

&Maj;F3 Edita Busca l'anterior

- Va fins a la coincidència anterior de l'última operació de busca.

### El menú Visualitza

El menú Visualitza permet canviar l'aspecte del fitxer obert i/o aplicació en execució.

Este menú té diferents opcions depenent de l'aplicació que utilitzeu.

### El menú Eines

El menú Eines permet realitzar certes accions sobre el fitxer actualment obert.

&Ctrl;&Maj;O Eines Verificació automàtica de l'ortografia

- Comprova si hi ha errors ortogràfics mentre escriviu. Per a obtindre més informació, vegeu spellcheck-auto.

Eines Ortografia...

- Inicia el programa de correcció ortogràfica: un programa dissenyat per a ajudar a l'usuari a detectar i corregir els errors ortogràfics. Per a obtindre més informació, vegeu spellcheck-check.

Eines Ortografia (des del cursor)...

- Inicia el programa de correcció ortogràfica, però només comprova la porció del document des de la posició actual del cursor fins al final. Per a obtindre més informació, vegeu spellcheck-check.

Eines Corregix la selecció...

- Inicia el programa de correcció ortogràfica, però només comprova el text seleccionat al document. Per a obtindre més informació, vegeu spellcheck-check.

Eines Canvia el diccionari...

- Permet canviar el diccionari utilitzat per a revisar l'ortografia. Per a obtindre més informació, vegeu spellcheck-config.

### El menú Configuració

El menú Configuració permet personalitzar l'aplicació.

Este menú normalment contindrà els següents elements:

&Ctrl;M Configuració Mostra la barra de menús

- Canvia la visualització o oculta la barra de menús. Una vegada oculta es pot fer visible utilitzant la drecera &Ctrl;M. Si la barra de menús està oculta, el menú contextual s'obrirà fent clic amb el &BDR; a qualsevol part de l'àrea de la vista, este conté una entrada extra Mostra la barra de menús.

Configuració Mostra la barra d'estat

- Alterna la visualització de la barra d'estat. Algunes aplicacions &kde; utilitzen la barra d'estat a la part inferior de la pantalla per a mostrar informació d'utilitat.

Configuració Barres d'eines mostrades

- Permet mostrar i ocultar les diferents barres d'eines suportades per l'aplicació.

Configuració Mostra la barra d'estat

- Quan està marcada, es mostra una xicoteta barra a la part inferior de l'aplicació que conté informació sobre l'estat. Quan no està marcada la barra d'estat restarà oculta.

Configuració Configura les dreceres...

- Permet activar, desactivar i modificar les dreceres de teclat. Per a obtindre més informació, vegeu shortcuts.

Configuració Configura les barres d'eines...

- Permet personalitzar els continguts, disseny, text i icones de les barres d'eines. Per a obtindre més informació, vegeu toolbars.

Configuració Configura les notificacions...

- Este element mostra un diàleg de configuració estàndard per a les notificacions de &kde;, on podreu canviar les notificacions (sons, missatges visibles, &etc;) utilitzats per l'aplicació.

  Per a obtindre més informació sobre com configurar les notificacions, llegiu la documentació per al mòdul Gestiona les notificacions de &systemsettings;.

Configuració Configura l'`Aplicació`...

- Obri el quadro de configuració de l'aplicació actualment en execució.

### El menú Ajuda

El menú Ajuda proporciona accés a la documentació de l'aplicació i altres recursos d'utilitat.

F1 Ajuda Manual de l'`Aplicació`

- Inicia el sistema d'ajuda de KDE mostrant el manual de l'aplicació que s'executa.

&Maj;F1 Ajuda Què és açò?

- Canvia el cursor del ratolí a una combinació de fletxa i interrogació. En fer clic damunt dels elements dins de l'aplicació, s'obrirà una finestra d'ajuda (si existix per a este cas en particular) descrivint la funció de l'element.

Ajuda Consell del dia

- Esta ordre obri el diàleg Consell del dia. Podeu desplaçar-vos per tots els consells emprant els botons al diàleg i seleccionar mostrar-los a l'inici.

  Nota: No totes les aplicacions proporcionen estos consells.

Ajuda Informeu d'un error...

- Obri el diàleg d'informe d'error on podreu informar d'un error o sol·licitar una característica (wishlist).

Ajuda Donació

- Obri la pàgina de Donacions, des d'on podreu donar suport a &kde; i els seus projectes.

Ajuda Canvia l'idioma de l'aplicació...

- Obri un diàleg on podeu editar l'Idioma principal i l'Idioma alternatiu per a esta aplicació.

Ajuda Quant a l'`Aplicació`

- Mostra la versió i l'autor de l'aplicació en execució.

Ajuda Quant a KDE

- Mostra la versió de la plataforma de desenvolupament &kde; i altra informació bàsica.

### Agraïments i reconeixements

Un agraïment especial a la Google Code-in 2011, a un participant anònim per escriure gran part d'esta documentació.

## Dreceres de teclat comunes

Els &plasma-workspaces; proporcionen dreceres de teclat que permeten realitzar moltes tasques sense tocar el ratolí. Si utilitzeu sovint el teclat, utilitzar-les pot estalviar-vos molt de temps.

Esta llista conté les dreceres més comunes implementades per l'espai de treball mateix, i per a moltes de les aplicacions disponibles en el seu interior. Cada aplicació també proporciona les seues pròpies dreceres, així que assegureu-vos de revisar els seus manuals per a una llista completa.

La tecla Meta es descriu a continuació, és un nom genèric per a la tecla personalitzada que es troba en molts teclats diferents. En els teclats dissenyats per a &Microsoft; &Windows;, esta tecla generalment s'anomena la tecla Windows, i tindrà una imatge del logotip de &Windows;. En els teclats dissenyats per a ordinadors &Mac;, esta tecla es coneix com la tecla Ordre i tindrà una imatge del logotip d'Apple i/o el símbol ⌘. En els teclats dissenyats per a sistemes &UNIX;, esta tecla realment es coneix com la tecla Meta i en general té una etiqueta amb un diamant: ◆.

### Treballar amb les finestres

Estes dreceres permeten realitzar tota classe d'operacions amb les finestres, siga obrir, tancar, moure o canviar entre elles.

#### Iniciar i parar les aplicacions

Estes dreceres fan que siga fàcil iniciar i parar els programes.

Drecera | Descripció
Meta | Obri l'iniciador d'aplicacions
&Alt;Espai / &Alt;F2 | Interfície per a executar ordres
&Ctrl;Esc | Activitat del sistema
&Alt;F4 | Tanca
&Ctrl;Q | Ix
&Ctrl;&Alt;&Esc; | Força l'eixida

#### Desplaçar-se per

Estes dreceres permeten navegar de manera eficient entre les finestres, les activitats i els escriptoris.

Drecera | Descripció
&Ctrl;F10 | Presenta les finestres
&Ctrl;F9 | Presenta les finestres en l'escriptori actual
&Ctrl;F7 | Presenta només les finestres de l'aplicació actual
&Ctrl;F12 | Mostra l'escriptori
&Ctrl;&Alt;A | Activa la finestra que demana atenció
&Alt; | Recorre les finestres
&Alt;&Maj; | Recorre les finestres (a la inversa)
&Alt;F3 | Obri el menú d'operacions de la finestra
&Meta;&Alt;Fletxa amunt | Canvia a la finestra de la part superior
&Meta;&Alt;Fletxa avall | Canvia a la finestra de la part inferior
&Meta;&Alt;Fletxa esquerra | Canvia a la finestra de l'esquerra
&Meta;&Alt;Fletxa dreta | Canvia a la finestra de la dreta

#### Panoràmica i zoom

Necessiteu acostar el contingut? Els &plasma-workspaces; permeten acostar/allunyar i moure tot l'escriptori, així que encara podeu ampliar quan l'aplicació que utilitzeu no ho implemente.

Drecera | Descripció
&Meta;= | Acosta
&Meta;- | Allunya
&Meta;0 | Zoom normal
&Meta;Fletxa amunt | Desplaça cap amunt
&Meta;Fletxa avall | Desplaça cap avall
&Meta;Fletxa esquerra | Desplaça cap a l'esquerra, mou la finestra cap al monitor de l'esquerra En un entorn multimonitor
&Meta;Fletxa dreta | Desplaça cap a la dreta, mou la finestra cap al monitor de la dreta
&Meta;&PgUp; | Maximitza/restaura la finestra
&Meta;&PgDn; | Minimitza la finestra

### Treballar amb les activitats i els escriptoris virtuals

Estes dreceres permeten canviar entre i gestionar les activitats i els escriptoris virtuals.

Drecera | Descripció
&Meta;Q / &Alt;D,&Alt;A | Gestiona les activitats
&Meta; | Activitat següent
&Meta;&Maj; | Activitat anterior
&Ctrl;F1 | Canvia a l'escriptori 1
&Ctrl;F2 | Canvia a l'escriptori 2
&Ctrl;F3 | Canvia a l'escriptori 3
&Ctrl;F4 | Canvia a l'escriptori 4

### Treballar amb l'escriptori

Estes dreceres permeten treballar amb els &plasma-desktop; i els quadros.

Drecera | Descripció
&Alt;D A | Afig ginys
&Alt;D R | Suprimix este `giny`
&Alt;D L | Des/bloqueja els ginys
&Alt;D S | Configureu el `giny`
&Ctrl;F12 | Mostra l'escriptori
&Alt;D T | Executa l'aplicació associada
&Alt;D,&Alt;S | Configureu l'escriptori

### Obtindre ajuda

Vos cal ajuda? El manual per a l'aplicació actual només es troba a una tecla de distància, i alguns programes fins i tot tenen ajuda addicional que explica l'element en qüestió.

Drecera | Descripció
F1 | Ajuda
&Maj;F1 | Què és açò?

### Treballar amb els documents

Ja es tracte d'un document de text, full de càlcul o lloc web, estes dreceres fan fàcil realitzar molts tipus de tasques amb ells.

Drecera | Descripció
F5 | Actualitza
&Ctrl;A | Selecciona-ho tot
&Ctrl;Z | Desfés
&Ctrl;&Maj;Z | Refés
&Ctrl;X | Retalla
&Ctrl;C | Copia
&Ctrl;V | Apega
&Ctrl;N | Nou
&Ctrl;P | Imprimix
&Ctrl;S | Guarda
&Ctrl;F | Busca
&Ctrl;W | Tanca el document/pestanya

### Treballar amb els fitxers

Ja siga en un diàleg Obri/Guarda o al gestor de fitxers &dolphin;, estes dreceres estalvien temps en realitzar operacions sobre els fitxers. Cal tindre en compte que alguns dels conceptes emprats amb els fitxers són els mateixos que amb els documents, de manera que diverses de les dreceres són idèntiques a les seues homòlogues esmentades anteriorment.

Drecera | Descripció
&Ctrl;Z | Desfés
&Ctrl;X | Retalla
&Ctrl;C | Copia
&Ctrl;V | Apega
&Ctrl;A | Selecciona-ho tot
&Ctrl;L | Substituïx la ubicació
&Ctrl;&Maj;A | Invertix la selecció
&Alt;Fletxa esquerra | Arrere
&Alt;Fletxa dreta | Avant
&Alt;Fletxa amunt | Cap amunt (a la carpeta que el conté)
&Alt;Inici | Carpeta d'inici
Suprimix | Mou cap a dins de la paperera
&Maj;Supr | Suprimix definitivament

### Canviar el volum i la brillantor

A més de les tecles estàndard, molts teclats d'ordinador i portàtil, hui en dia tenen tecles especials o botons per a canviar el volum de l'altaveu, així com la brillantor del monitor. Si es troben presents, les podeu utilitzar en els &plasma-workspaces; per a realitzar estes tasques.

Si no disposeu d'este tipus de tecles, vegeu kbd-modifying per a obtindre informació sobre com assignar tecles per a estes tasques.

### Deixar l'ordinador

Ho heu fet tot? Utilitzeu estes dreceres i allunyeu-vos de l'ordinador!

Drecera | Descripció
&Ctrl;&Alt;L | Bloqueig de la pantalla
&Ctrl;&Alt;Supr | Ix

### Modificar les dreceres

Les dreceres descrites a Treballar amb les finestres, Deixar l'ordinador, Canviar el volum i la lluminositat i Treballar amb activitats i escriptoris virtuals s'anomenen dreceres globals, atés que funcionen independentment de la finestra que teniu oberta en la pantalla. Estes es poden modificar en el quadro Dreceres globals en &systemsettings;, on es troben separades per components de &kde;.

Les dreceres descrites a Treballar amb l'escriptori són immutables i no es poden modificar.

Les dreceres descrites a Treballar amb els documents i Obtindre ajuda són establides de forma individual pels programes. La majoria dels programes &kde; permeten utilitzar un diàleg d'edició de dreceres comú per a modificar-les. Les dreceres descrites a Treballar amb els fitxers es poden editar de la mateixa manera quan s'utilitzen dins d'un gestor de fitxers com &dolphin; o &konqueror;, però no es poden modificar en el cas dels diàlegs Obri/Guarda, &etc;